Jesus Christus is eenvoudig onbeskryflik groot | ASR Martins Ministries
Jesus is die sigbare beeld van die onsigbare God, die een waarin al die volheid van die Godheid woon, die lewende Tempel van die Drie-enige God, die Een waarin die ewigheid lewe, asemhaal en bestaan, Petrus en Johannes het dit nie besef nie maar toe hulle aan Jesus geraak het, het hulle aan die ewigheid geraak, Hy was voor tyd, die A tot Z van alles, die Alfa en die Omega, die Begin en die Einde, die Eersgeborene van die geskape heelal, wie opgestaan het uit die dode om nooit weer te sterf nie, die oorwinnaar van die sonde, dood en die graf, die Een wat die hele skepping in Homself bymekaarhou, in Hom is alle krag, mag en majesteit, die Hoof outoriteit en bron van alles wat leef, die Een deur wie, vir wie en tot wie alles geskape is, die Een in wie alle dinge doel en betekenis vind, die Een wat alle dinge in die Hemel en die aarde met God versoen het, die Een wat elke wet, reël en regulasie wat die kinders van God veroordeel aan sy bloedige kruis vasgenael het, die Een wat elke vloek gebreek en aan sy kruis vasgenael het, die een wat die Opperwese is in elke koninkryk of gebied en die eerste plek in alle dinge beklee, die Een wie se sinrykheid en betekenis geen gelyke ken in die geskiedenis van die mensdom nie, die Een wat die titelakte hou van die heelal, hierdie heerlike, wonderlike, onbeperkte, onvergelykbare, majestueuse, magtige, triomfantlike, uitstaande, kosbare, oorwinnende, verbasende, verbluffende, verstommende, omvattende, buitengewone, ongelooflike, oneindige, ontsaglike, besondere, manjifieke, roemryke, pragtige, wonderbaarlike, weergalose, ongeëwenaarde, bedwelmende, skrikbarende, skitterende, geweldige, onmeetlike, glansryke, stralende, skouspelagtige, asemrowende, heerlike Wese is die mees glorieryke fenomenale Wese wat ooit bestaan het en ooit sal bestaan.
As jy in jou gemeente nie ervarings met Jesus beleef, en lewensveranderende openbarings direk van Hom ervaar, wat jou laat snak na jou asem nie, of wat jou nie in jou wese skud nie, dan besef jy vandag watse vernietigende resultaat die godsdiens en menslike verordeninge aan die kerk gedoen het. As jy tevrede is met dit wat jy in jou gemeente ervaar, daar is nog meer. Jesus kan net in Sy volle grote deur Homself geopenbaar word waar Hy sonder enige beperkings as die werklike Hoof van die gemeente vrye teëls het om te doen soos Hy wil en deur Sy Gees onbeperk sy gang in ons lewens kan hê. Soos wat Hy in Maria, Martha en Lasarus se huis gedoen het. Slegs dan sal Hy jou laat snak na jou asem. Waar Hy in praktyk werklik die hoof is, openbaar Hy Homself deur elkeen teenwoordig deur middel van die gawes van die Gees. Hy "praat" nie deur een mens nie.
Ken ons Jesus werklik of is Hy tog "onherkenbaar" in 'n waas van godsdiens toegedraai?
Waar sal ons Hom die beste leer ken? Informeel in 'n huis of formeel in 'n amptelike vergadering?
As jy meer wil weet aangaande die dinamiese openbaring van die Persoon Jesus Christus in huiskerke, kry die boek, "Huiskerke: Hoe? Hoekom", op die "Hulpmiddels" bladsy.